钦定古今图书集成/明伦汇编/氏族典/第201卷 > 《郑樵通志》 > 高徽
## 钦定古今图书集成/明伦汇编/氏族典/第201卷 > 《郑樵通志》 > 高徽

按《魏书高湖传》：“䐗儿弟徽，字荣显，小字苟儿。聪敏有
气干，为任城王澄所知赏。景明中，起家奉朝请。延昌
中，假员外散骑常侍，使于嚈哒，西域诸国莫不敬惮
之。还拜冗从仆射。神龟中，迁射声校尉、左中郎将、游
击将军。又假平西将军、员外散骑常侍，使嚈哒。还至
枹罕，属莫折念生反时，河州刺史元祚以忧死，长史”
元永、平治中孟宾、台使元湛共推徽行河州事，绥接
有方，兵士用命。梁景进率羌来攻，久无援救，力屈城
陷，为贼所害。永熙中，丧还洛阳。赠使持节、侍中、都督
冀定相瀛沧五州诸军事、司徒公、冀州刺史，谥文宣。